**ພຣະເຈົ້າຕ້ອງການໃຫ້ມະນຸດເພິ່ງພາພຣະອົງ**

**ປະຖົມມະການ 11:1-19**

**ຫໍບາເບັນ**

ຫຼັງຈາກທີ່ພຣະເຈົ້າໃຫ້ນໍ້າຖ້ວມແຜ່ນດິນໂລກແລ້ວ ພຣະອົງໄດ້ໃຫ້ຄໍາໜັ້ນສັນຍາກັບ ໂນອາ ແລະ ຄອບຄົວຂອງລາວວ່ານໍ້າຈະບໍ່ຖ້ວມແຜ່ນດິນໂລກອີກຕໍ່ໄປ ແລ້ວພຣະເຈົ້າສັ່ງພວກເຂົາວ່າເຈົ້າຈົ່ງມີລູກຫຼານເພີ່ມທະວີຂຶ້ນຈົນເຕັມແຜ່ນດິນຕາມທີ່ພຣະເຈົ້າສ່ັງໄວ້ ແຕ່ໃນເວລານັ້ນຄົນທົ່ວໂລກຍັງເວົ້າພາສາດຽວກັນຢູ່ ຄົນບາງກຸ່ມໄດ້ຍ້າຍມາຢູ່ທົ່ງພຽງໃນແດນເມືອງຊີນາ ເປັນດິນແດນທີ່ປົກຄຸມດ້ວຍຕົ້ນໄມ້ຂຽວເຊິ່ງເໝາະທີ່ອາໃສຕາມຮ່ອມພູ

ພວກເຂົາຊວນກັນວ່າ “ມາເທາະ , ມາສ້າງເມືອງຂອງເຮົາແລະກໍ່ຫໍຄອຍໃຫ້ສຸງຈຸຟ້າໃຫ້ເຮົາສ້າງຊື່ສຽງໄວ້ເພື່ອພວກເຮົາຈະບໍ່ກະຈັດກະຈາຍ ໄປທົ່ວແຜ່ນດິນໂລກ” ພວກເຂົາກໍ່ຟ້າວພາລົງມື.

ນັ້ນແມ່ນຫັຍງ ! ຜູ້ຄົນຫຼວງຫຼາຍພາກັນເອົາຕົມມາເຮັດດິນຈີ່ແລ້ວພວກເຂົາພາກກັນຕັດເຟືອງມາປະສົມກັບຕົມເພື່ອເຮັດດິນຈີ່ນັ້ນແຂງຂຶ້ນອີກ ໃນແຕ່ລະບ່ອນແຕ່ລະຄົນກໍ່ຫຍຸ້ງວຽກຂອງ  
ໃຜລາວ ບາງຄົນຂົນດິນຈີ່ອອກຕາກແດດ ໃນຄະນະທີ່ອີກພວກໜຶ່ງກໍາລັງຄິດວ່າຈະກອງດິນຈີ່ແຫ້ງໄວ້ບ່ອນໃດແລະຕໍ່ມາຫໍນັ້ນກໍ່ເລີ່ມສູງຂຶ້ນເລື້ອຍໆຈົນເກືອບຈະຈຸຟ້າ.

ພຣະເຈົ້າເບິ່ງລົງມາຈາກສະຫັວນ ເຫັນວ່າຄົນພວກນີ້ອວດຕົວສໍ່າໃດ ເຊິ່ງພວກຕົນສໍາຄັນຫຼາຍທີ່ກໍາລັງສ້າງ ຫໍຄອຍ ເພື່ອກຽດຕິຍົດຂອງພວກເຂົາເອງ.

ພຣະເຈົ້າບໍ່ຊົງເຫັນດີກັບສິ່ງນີ້ ດັ່ງນັ້ນພຣະອົງຈຶ່ງເຮັດໃຫ້ພາສາຂອງເຂົາສັບສົນວຸ່ນວາຍໄປ ໃນທັນໃດນັ້ນ , ຄົນໜຶ່ງເວົ້າວ່າຈະເອົາດິນຈີ່ໄປໄວ້ໃສແຕ່ຄົນທີ່ລາວເວົ້ານໍາກໍ່ບໍ່ເຂົ້າໃຈວ່າລາວເວົ້າຫັຍງ ຜູ້ທີ່ຕັດເຟືອງ ກໍ່ບໍ່ເວົ້າພາສາເກົ່າອີກ ສະນັ້ນວຽກໃຫ່ຍທີ່ພວກເຂົາກໍາລັງເຮັດຢູ່ນັ້ນຈຶ່ງຕ້ອງຢຸດລົງ ເພາະພວກເຂົາບໍ່ເຂົ້າໃຈພາສາກັນ.

ໃນທີ່ສຸດຫໍນັ້ນກໍ່ຖືກເອີ້ນວ່າຫໍບາເບັນ ມີຄວາມໝາຍວ່າ ວຸ່ນວາຍ ມັນກໍ່ສ້າງບໍ່ສໍາເລັດແລະຕັ້ງແຕ່ນັ້ນມາພຣະເຈົ້າໄດ້ກະແຈກກະຈາຍພວກເຂົາອອກໄປທົ່ວແຜ່ນດິນໂລກ.

**ຄໍາອະທິບາຍເພີ່ມເຕີມຈາກພຣະຄໍາພີ**

ເຊື້ອສາຍຫຼືລູກຫຼານຂອງໂນອາແລະຄອບຄົວຂອງລາວໄດ້ຍ້າຍໄປທາງທິດຕາເວັນຕົກແລະຕັ້ງຖິ່ນຖານຢູ່ທົ່ງພຽງທີ່ກວ້າງໃຫ່ຍ ຊີນາ ຕິດຂອບເຂດພາກເໜືອຂອງດິນແດນ ເມໂສໂປເມຍ ໃນຊ່ວງເວລານັ້ນລູກຫຼານຂອງພວກເຂົາໄດ້ເພີ່ມທະວີຂຶ້ນ ພວກເຂົາຈຶ່ງພາກັນເລີ່ມສ້າງເມືອງຂຶ້ນ ຢູ່ພາຍໃນເມືອງນັ້ນພວກເຂົາຕ້ອງການສ້າງຫໍຄອຍທີ່ສູງ “ຈຸຟ້າ” ເຊິ່ງການເປັນສັນຍາ  
ລັກການຕໍ່ຕ້ານກັບພຣະບັນຊາຂອງພຣະເຈົ້າທີ່ພຣະອົງຢາກໃຫ້ພວກເຂົາກະແຈກກະຈາຍອອກໄປທົ່ວໂລກ ແຕ່ວ່າດ້ວຍຄວາມອວດໂຕແລະເຊື່ອໜັ້ນໃນຄວາມສາມາດຂອງຕົນເອງຈຶ່ງເຮັດໃຫ້ພວກເຂົາຢາກສ້າງຫໍຄອຍ.

ເມື່ອພຣະເຈົ້າເຫັນຫໍຄອຍນັ້ນພຣະເຈົ້າຈິ່ງເຮັດໃຫ້ພາສາຂອງພວກເຂົາສັບສົນກັນ ການເຮັດແບບນີ້ເຮັດໃຫ້ການສ້າງຫໍຄອຍຢຸດລົງ ແລະຜົນກໍ່ຄືພວກເຂົາກະແຈກກະຈາຍໄປທຸກມຸມໂລກ ນັກແປພາສາບາງຄົນຄິດວ່າຫໍ “ບາເບັນ” ນັ້ນມີກົກເຄົ້າມາຈາກພາສາເຮັບເຣີເຊິ່ງມີຄວາມ  
ໝາຍວ່າ “ສັບສົນວຸ່ນວາຍ” ຫຼື “ປະສົມ” ມີບາງຄົນເຊື່ອວ່າມີຄວາມໝາຍວ່າ “ ປະຕູເຂົ້າໄປສູ່ພຣະເຈົ້າ” ໃຊ້ບົດຮຽນນີ້ຊ່ວຍນັກຮຽນຂອງທ່ານເຂົ້າໃຈຄວາມໝາຍສໍາຄັນການທີ່ມະນຸດຄວນເພິ່ງພາພຣະເຈົ້າ.

**ຄໍາຖາມທວນຄືນ**

1. ເປັນຫັຍງຜູ້ຄົນເຫຼົ່ານັ້ນຈຶ່ງຢ່າງສ້າງຫໍຄອຍ?
2. ພຣະເຈົ້າໄດ້ຢຸດສ້າງຫໍຄອຍຂອງພວກເຂົາແນວໃດ?
3. ມີເລື່ອງຫຍັງແດ່ທີ່ທ່ານໄດ້ເພິ່ງພາພຣະເຈົ້າ?